ངའི་སེམས་པ་འདི་རྒྱུ་མཚན་མེད་པར་སྐྱོ་བས་ཁེངས།ང་རང་འཇིག་རྟེན་འཁྱག་པ་འདི་འདྲ་ཞིག་ཏུ་ཅིའི་ཕྱིར་འོང་བ་ཡིན་ནམ།གལ་སྲིད་དང་པོ་ཉིད་ནས་གང་འགྲོ་གང་འདུག་ལ་གདམ་ཆོག་པ་ཞིག་ཡིན་ན་ངས་འཇིག་རྟེན་འདི་ལས་དམྱལ་ཁམས་ཅེས་པའི་ན་ཟུག་གི་ཁེངས་པའི་འཇིག་རྟེན་དེ་གདམ་འདོད།རྒྱུ་མཚན་ང་རང་སྡོད་སའི་འཇིག་རྟེན་འདི་རུ་མི་མང་པོ་ཞིག་གིས་རྫོགས་རྒྱུ་མེད་པ་ཞིག་འཚོལ་བཞིན་འདུགསྐྱེ་བ་ལ་གདམ་ག་མེད་ན་འཆི་བར་གདམ་ག་བྱེད་ཆོག་པ་འདུགལོ་འདི་དག་གི་རིང་ངས་རང་ཤི་རྒྱག་པའི་ཚོད་ལྟ་ཐེངས་མང་བྱས།ཆོས་གཞུང་དུ་རང་ཤི་བརྒྱབ་ན་དམྱལ་བར་ལྷུང་འགྲོ་ཟེར།ང་ལ་མཚོན་ན་དེ་ནི་དགའ་འོས་པའི་བྱ་བ་ཞིག་རེད།ངས་འདི་ལྟར་བསམ་གྱིན་ངོ་གདོང་འཁྱག་པ་མང་པོ་དང་མཉམ་དུ་ཙོག་བསྡད་སྐབས་གློ་བུར་ངས་ཐོས་མ་མྱོང་བའི་སྒྲ་དབྱངས་སྙན་མོ་ཞིག་གྲགས་བྱུང་།